**נספח 1א'**

**מודעה לפרסום בעיתונות ובאתר האינטרנט של כללית**

**שירותי בריאות כללית**

**מכרז פומבי מס' 64-1961-25 לביצוע עבודות שדרוג שתי מעליות נוסעים ואופציה למתן שירותי ניהול ואחזקה למעליות, במרכז הרפואי גריאטרי שיקומי הרצפלד, של שירותי בריאות כללית**

1. שירותי בריאות כללית (להלן: "**הכללית**" או "**המזמין**") מזמינה בזאת הצעות מחיר להתקשרות שעניינה **ביצוע עבודות שדרוג שתי מעליות נוסעים ואופציה למתן שירותי ניהול ואחזקה למעליות, במרכז הרפואי גריאטרי הרצפלד, של שירותי בריאות כללית** ,הכל כמפורט במסמכי ההזמנה המפורטים להלן (להלן: **"השירותים"**).
2. מודעה זו הנה בלתי נפרדת מכלל מסמכי המכרז ואין בה כדי לגרוע מהתנאים המפורטים במסמכי המכרז, אלא להוסיף עליהם. במקרה של סתירה בין האמור בשאר מסמכי המכרז לבין האמור במודעה זו, יגברו מסמכי המכרז.
3. את העבודות יש להשלים תוך חודש ימים לכל היותר (אלא אם המזמין האריך מועד זה), חמישה חודשים להתארגנות ועוד 30 ימים לביצוע העבודות עד קבלת אישור מכון התקנים ובודק מוסמך.
4. ריכוז המועדים במסגרת מכרז זה:

| **פעילות** | **תאריך** | **שעה** |
| --- | --- | --- |
| סיור קבלנים **חובה** | 11/3/25 | 10:30 |
| מועד אחרון להגשת שאלות הבהרה | 18/3/25 | 12:00 |
| מועד אחרון להגשת הצעות למכרז | 31/3/25 | 12:00 |

הכללית תהיה רשאית להאריך או לשנות כל אחד מהמועדים הנקובים במכרז, לפי שיקול דעתה הבלעדי מכל סיבה שתמצא לנכון ובכל מועד שתמצא לנכון, לרבות במועד האחרון להגשת ההצעות

1. סיור קבלנים **חובה** יתקיים בתאריך 11/3/25 בשעה 10:30 מקום המפגש: מרכז הרפואי הרצפלד, דרך ארץ 1 גדרה.
2. למען הסר ספק, מובהר בזאת כי נוסח ההצעה המלא שיחייב את המציע יהיה כפי שמופיע במסמכי ההליך עצמו.
3. **תמצית דרישות הסף להשתתפות במכרז:** 
   1. על המציע בעצמו להיות קבלן רשום בסיווג ב-1 ענף 180. על הרישיון להיות בתוקף למועד האחרון להגשת ההצעות.
   2. ניסיון- למציע ניסיון מוכח בעבודות שיפוץ והתקנת מעליות (לרבות התקנת מעלית חדשה) במבנים כהגדרתם להלן והוא עומד באחת משתי החלופות הבאות -
      1. ביצע פרויקט שיפוץ והתקנת מעליות (לרבות התקנת מעלית חדשה) באותו מבנה בהיקף כספי של 900,000 ₪, לא כולל מע"מ ומעלה ואשר הושלם על ידו בחמש השנים האחרונות שקדמו למועד האחרון להגשת ההצעות.
      2. ביצע 2 (שני) פרויקטים של שיפוץ והתקנת מעליות (לרבות התקנת מעליות חדשות) בשני מבנים שונים, בהיקף כספי שלא פחת מסך 450,000 ₪, לא כולל מע"מ לפרויקט, ובלבד ששני הפרויקטים הושלמו על ידו בחמש השנים האחרונות שקדמו למועד האחרון להגשת הצעות במכרז.
   3. המציע הינו בעל יכולת כלכלית ואיתנות פיננסית נאותה ומתאימה לביצוע העבודה נשוא מכרז זה.
   4. למציע רישיון על שמו ובתוקף להתקנת מעליות ומתן שירות למעליות מטעם משרד הכלכלה והתעשייה.
   5. המציע מנהל ומפעיל מוקד שירות הכולל מענה אנושי של מוקדן/כונן שירות אחד לפחות ברמה המקצועית הנדרשת במפרט השירותים וכן ימצא בכוננות ובזמינות מתמדת, 7 ימים בשבוע 24 שעות ביממה בכל ימות השנה לשם מתן שירותי אחזקה וחילוץ.
   6. המציע מנהל ומפעיל מרכז שירות לתחזוקת מעליות, הכוללים גם מעבדת שירות ומחסן חלקי חילוף הפעיל ברצף 24 שעות ביממה במהלך כל ימות השנה (365 ימים בשנה), באמצעותם יוכל להעניק הספק את מלוא השירותים על פי החוזה (לרבות שירותי התחזוקה והחילוץ).
   7. **למציע תיק שירות מעליות פעיל של למעלה מ-500 מעליות.**
   8. המציע מעסיק (מתקיימים יחסי עובד-מעסיק) 3 (שלושה) טכנאים לפחות בעלי תעודה של מעליתן מוסמך התקפה על שמם נכון למועד האחרון להגשת הצעות במכרז (יש לצרף את התעודות) וכן מהנדס חשמל /מכונות הרשום בפנקס המהנדסים והאדריכלים בהתאם להוראות סעיף 9 לחוק המהנדסים והאדריכלים, התשי"ח - 1958 (יש לצרף תעודת רישום בתוקף).
   9. בידי המציע כל האישורים הנדרשים לפי סעיף 2 לחוק עסקאות גופים ציבוריים, התשל"ו - 1976.
4. שאלות ובירורים לגבי ההליך ניתן להעביר לכללית באמצעות תיבת מכרזים אלקטרונית במערכת רמדורנט לכתובת, ramdor.net עבור "מכרז פומבי מס' 64-1961-25 לביצוע עבודות שדרוג שתי מעליות נוסעים ואופציה למתן שירותי ניהול ואחזקה למעליות, במרכז הרפואי גריאטרי שיקומי הרצפלד, של שירותי בריאות כללית" **וזאת עד ולא יאוחר מיום 18/3/25 עד השעה 12:00**
5. **ההצעה תוגש לא יאוחר מיום 31/3/25 בשעה 12:00 (**להלן: "המועד האחרון להגשת ההצעות"). אין לשלוח את ההצעות בדואר או בכל דרך אחרת זולת התיבה האלקטרונית. לא תתקבל הצעה שהוגשה לאחר המועד האחרון שנקבע להגשת ההצעות ו/או הצעה אשר לא הוגשה לתיבה האלקטרונית.
6. המציע יהיה אחראי לבדיקת תנאי המכרז, לרבות פרטי ותנאי ההתקשרות וכל מידע רלוונטי אחר. להסרת ספק, התנאים המפורטים במודעה זו הנם תמצית תנאי הסף לצורך השתתפות במכרז. אי עמידת המציע בתנאי הסף עלולה להביא לפסילת הצעתו. כל יתר התנאים והמסמכים מפורטים בהרחבה בשאר מסמכי המכרז.
7. כללית אינה מתחייבת לקבל את ההצעה הזולה ביותר או כל הצעה שהיא.
8. יתר תנאי המכרז והליך בחירת ההצעה הזוכה מפורטים במסמכי המכרז המלאים, המתפרסמים באתר המכרזים של הכללית, בו עשויים להתפרסם מעת לעת עדכונים שוטפים אודות המכרז בכתובת:
9. <https://www.clalit.co.il/he/info/tenders/Pages/public_binui.aspx>

**שירותי בריאות כללית**

מודעה זו מתפרסמת גם באתר הכללית: www.clalit.co.il